Diari Oficial de la Generalitat Valenciana


Sumari del DOGV 9572, del 12-04-2023 (2023/3959)

RESOLUCIÓ de 5 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de revocació de la Resolució de 29 de desembre de 2022 de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de concessió de les ajudes convocades mitjançant Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica per la qual s'aproven les bases reguladores per a la concessió d'ajudes al lloguer d'habitatges corresponents al Pla estatal per a l'accés a l'habitatge 2022-2025, i convocatòria per a l'exercici 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9572

Data del DOGV
:   12-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3959


Data del document
:   05-04-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 5 d'abril de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de revocació de la Resolució de 29 de desembre de 2022 de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, de concessió de les ajudes convocades mitjançant Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica per la qual s'aproven les bases reguladores per a la concessió d'ajudes al lloguer d'habitatges corresponents al Pla estatal per a l'accés a l'habitatge 2022-2025, i convocatòria per a l'exercici 2022. [2023/3959]  
  
  
Vistes les sol·licituds presentades, i vistos els antecedents que consten en la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, resulten els següents  
  
Antecedents de fet  
Primer. Mitjançant Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica s'aproven les bases reguladores per a la concessió d'ajudes del Programa d'ajudes al lloguer d'habitatges corresponents al Pla estatal per a l'accés a l'habitatge 2022-2025, i es procedeix a la convocatòria per a l'exercici 2022 (DOGV 9372, 30.06.2022).  
Segon. Per Resolució de data 29 de desembre de 2022, de la Direcció General d'Emergència Residencial, Funció Social de l'Habitatge, i Observatori de l'Hàbitat i Segregació Urbana, es concedeixen i deneguen les ajudes al lloguer d'habitatge convocades mitjançant Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica, que corresponen al Programa d'ajudes al lloguer d'habitatges per a l'exercici 2022 (DOGV 9502, 31.12.2022), a càrrec dels pressupostos de la Generalitat. Es concedeixen les ajudes, una vegada transcorregut el termini per a formular al·legacions, completar o esmenar la sol·licitud i documentació presentada, i tenint en compte el límit de crèdit disponible a càrrec de la Generalitat.  
  
Tercer. Alertats per una gran quantitat de queixes i recursos presentats amb posterioritat a la publicació de l'esmentada Resolució de concessió de 29 de desembre de 2022, es va constatar d'ofici la comissió d'errors en la resolució adoptada. Revisats els expedients amb ajuda concedida, així com les sol·licituds presentades, s'ha detectat determinats errors en la resolució adoptada pel fet que no s'havia tingut en compte la totalitat de la documentació aportada per alguns peticionaris en el moment de la resolució d'aquestes ajudes causat per problemes en l'eina informàtica utilitzada per a la gestió d'aquestes ajudes. Expedients respecte dels quals no van funcionar correctament les utilitats informàtiques previstes, pel fet que l'aplicació informàtica no va activar correctament els automatismes previstos per a reconéixer la documentació aportada, per la qual cosa l'eina informàtica havia d'haver inclòs aquests expedients en el llistat de sol·licituds estimades.  
  
Quart. Una vegada revisada la documentació aportada dels expedients afectats i baremats, es procedeix a concedir l'ajuda corresponent a les 1.306 persones beneficiàries que han aconseguit la puntuació màxima ordenada de major a menor, sent la puntuació mínima definitiva segons barem de 0 i 0,279 i, a aquesta puntuació s'ha seguit el criteri de la data de presentació fins a esgotar el crèdit pressupostari disponible en la línia pressupostaria corresponent.  
Cinqué. D'acord amb la Llei 39/2015, d'1 d'octubre, del procediment administratiu comú de les administracions públiques, que en l'article 109 regula la revocació d'actes i rectificació d'errors, és procedent rectificar d'ofici els errors materials, de fet, o aritmètics existents que han sigut detectats, revisant i actualitzant tots els expedients en els quals va esdevindre l'error detectat.  
  
Fonaments de dret  
Primer. És competent per a resoldre la directora general d'Emergència Residencial, Funció Social de l'Habitatge, i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria i de conformitat amb l'article 11 del Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica.  
  
Segon. Detectats els errors materials en la Resolució de 29 de desembre de 2022, de concessió de les ajudes de la citada convocatòria, i d'acord amb l'article 109 de la Llei 39/2015, d'1 d'octubre, del procediment administratiu comú de les administracions públiques que regula la revocació d'actes i rectificació d'errors, és procedent revocar de manera parcial l'annex II de l'esmentada Resolució de concessió de 29 de desembre, en el qual es declaraven desistides per no haver aportat la documentació requerida a les sol·licituds que en l'annex es relacionen.  
  
Tercer. D'acord amb la base tercera, apartat quart i la condició tercera, apartat quart de l'Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica per la qual s'aproven les bases reguladores per a la concessió d'ajudes del Programa d'ajudes al lloguer d'habitatge corresponents al Pla estatal per a l'accés a l'habitatge 2022-2025, i convocatòria per a l'exercici 2022; i l'article 11, apartat 6 del Decret 77/2019, de 7 de juny, del Consell, de regulació del procediment de gestió del pressupost de la Generalitat, es permet en les convocatòries d'ajudes en règim de concurrència competitiva realitzar un augment del crèdit disponible que atenga una resolució complementària de concessió de les ajudes en la qual s'incloguen les sol·licituds que han resultat beneficiàries una vegada rectificats els errors materials que són objecte d'aquesta resolució revocació. Així doncs, amb l'existència de crèdit disponible en la línia es procedent la revocació parcial de la resolució esmentada i en conseqüència la concessió de les ajudes sobre la base d'aquest crèdit disponible.  
  
Vista l'acta de la reunió de l'òrgan col·legiat i la proposta de resolució de data 30 de març de 2023, la Llei 39/2015, d'1 d'octubre, del procediment administratiu comú de les administracions públiques, la Llei 1/2015, de 6 de febrer, d'hisenda pública, del sector públic instrumental i de subvencions, la Llei 38/2003, de 17 de novembre, general de subvencions, i altra normativa de necessària i pertinent aplicació, resolc,  
  
  
Primer  
Revocar parcialment la Resolució de concessió de 29 de desembre de 2022, per la qual es van declarar desistides les 1.306 sol·licituds que consten en l'annex II de la resolució esmentada.  
  
Segon  
Concedir les ajudes al lloguer d'habitatge corresponents a la convocatòria de 2022, a 1.306 persones beneficiàries per import de cinc milions set-cents quaranta-sis cent setanta-set mil euros amb setge cèntims (5.746.177,16 euros), a càrrec de l'aplicació pressupostària 29.12.19.120.69.3 de la línia S1531000 d'ajudes al lloguer d'habitatge dels pressupostos de la Generalitat per a 2023, a càrrec de fons propis de la Generalitat, regulades en l'Ordre 4/2022, de 21 de juny, de la Vicepresidència Segona i Conselleria d'Habitatge i Arquitectura Bioclimàtica per la qual s'aproven les bases reguladores per a la concessió d'ajudes al lloguer d'habitatges corresponents al Pla estatal per a l'accés a l'habitatge 2022-2025, i convocatòria per a l'exercici 2022.  
  
  
Tercer  
Es manté la validesa i eficàcia dels apartats de la resolució del procediment que no han sigut rectificats per aquesta resolució de revocació. Aquesta resolució afecta específicament a expedients respecte dels quals no van funcionar correctament les utilitats informàtiques previstes, pel fet que l'aplicació no va activar correctament els automatismes previstos per a reconéixer la documentació aportada, per la qual cosa l'eina informàtica havia d'haver inclòs aquests expedients en el llistat de sol·licituds estimades.  
  
Quart  
Aquesta resolució no afecta a les ajudes ja resoltes incloses en el llistat de persones o unitats de convivència beneficiàries de les ajudes al lloguer de l'habitatge publicat en l'annex I de la Resolució de 29 de desembre de 2022 (DOGV 9502, 31.12.2022).  
Aquesta resolució de revocació de la Resolució de 29 de desembre de 2022 (DOGV 9502, 31.12.2022), es publicarà en el Diari Oficial de la Generalitat Valenciana. Els sol·licitants que hagen facilitat un número de telèfon mòbil podran ser avisats de la publicació del llistat definitiu mitjançant missatge de text SMS. La publicació en el Diari Oficial de la Generalitat Valenciana, substituirà la notificació individual de la resolució, d'acord amb el que es preveu en la legislació del procediment administratiu comú.  
Així mateix, aquesta resolució de revocació es publicarà en el portal www.gva.es, on podran accedir a l'apartat «CONSULTA LA TEUA NOTIFICACIÓ», a través del qual les persones interessades podran consultar l'estimació de la seua sol·licitud.  
Per a l'abonament de la subvenció les persones o unitats de convivència beneficiàries hauran d'aportar la documentació justificativa dels pagaments de la renda de lloguer corresponent als mesos de 2022, en el termini d'un mes a comptar des de la data de publicació d'aquesta resolució en el Diari Oficial de la Generalitat Valenciana. Aquesta aportació podrà realitzar-se mitjançant procediment telemàtic habilitat en la seu electrònica de la Generalitat, www.gva.es.  
Contra aquesta resolució, que posa fi a la via administrativa, es podrà interposar potestativament recurs de reposició davant el secretari autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
  
València, 5 de abril de 2023.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.